Document ID: 31998R1131

KOMISSION ASETUS (EY) N:o 1131/98,
annettu 29 päivänä toukokuuta 1998,
maissia ja durraa koskevan erityisen interventiotoimenpiteen soveltamisesta markkinointivuoden 1997/98 lopussa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna asetuksella (EY) N:o 923/96 (2), ja erityisesti sen 6 artiklan,
sekä katsoo, että
maissin ja durran interventiokausi päättyy etelässä 30 päivänä huhtikuuta ja pohjoisessa 31 päivänä toukokuuta; menekin epävarmuus huomioon ottaen tämä voi pohjoisessa kannustaa toimijoita tarjoamaan toukokuun lopulla suuria määriä maissia ja durraa interventioon, vaikka näille määrille olisikin vielä interventiokauden päättymisen jälkeen myyntimahdollisuuksia markkinoilla; tätä tilannetta on mahdollista korjata avaamalla viljojen interventio-ostomahdollisuus 15 päivään elokuuta 1998 asti,
viljojen interventio-ostoa koskevat edellytykset vahvistetaan interventioelinten suorittaman viljojen haltuunoton menettelyistä 19 päivänä maaliskuuta 1992 annetussa komission asetuksessa (ETY) N:o 689/92 (3), sellaisena kuin se on viimeksi muutettuna asetuksella (EY) N:o 23/98 (4), ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Italiaa, Espanjaa, Kreikkaa ja Portugalia lukuun ottamatta jäsenvaltioiden interventioelinten on ostettava asetuksen (ETY) N:o 1766/92 6 artiklan säännösten mukaisesti niille 1 päivästä kesäkuuta 15 päivään elokuuta 1998 tarjotut maissin ja durran määrät.
2. Maksettava hinta on asetuksen (ETY) N:o 1766/92 3 artiklan 3 kohdassa tarkoitettu interventiohinta.
3. Interventioelin toteuttaa ostot asetuksen (ETY) N:o 689/92 säännösten mukaisesti.
Asetuksen (ETY) N:o 689/92 3 artiklan 3 kohdan kolmannesta alakohdasta poiketen viimeinen interventioon tarjottu määrä on kuitenkin toimitettava viimeistään 15 päivänä syyskuuta 1998.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä toukokuuta 1998.

Labels: 3
2
17
6